राजगढ़ (मध्‍य प्रदेश)। पीएम नरेंद्र मोदी ने मध्य प्रदेश में शनिवार को कांग्रेस समेत पूरे विपक्ष पर जमकर निशाना साधा। राजगढ़ में एक रैली में पीएम ने कहा कि झूठ और भ्रम फैलाने वाले लोग जमीनी सच्चाई से दूर हैं। पीएम ने कहा कि इतनी बड़ी संख्या में लोगों का यहां मौजूद होना इस बात की गवाही है कि बीजेपी की नीतियों के प्रति जनता का विश्वास लगातार बढ़ा है। बता दें कि पीएम मोदी के इस दौरे को सूबे में होने वाले विधानसभा चुनावों और आने वाले 2019 लोकसभा चुनाव के मद्देनजर काफी अहम माना जा रहा है।